Onnettomuuden muistomerkki
**Tšivruain solan onnettomuus** (ven. Чивруайская трагедия, *Tšivruain tragedia*) oli kymmenen retkeilijän paleltuminen kuoliaaksi Lovozeron massiivilla Kuolan niemimaalla 27.–28. tammikuuta 1973. Menehtyneet olivat Kuibyševin ilmailuinstituutin opiskelijoita. Onnettomuutta on pidetty mysteerinä retkeilijöiden tekemien valintojen takia.

Tapahtumat
----------

KarttaTšivruain solan onnettomuus
Retkeilijät päättivät kiivetä Lovozeron massiivin huipulle, vaikka kaamoksen ilta jo pimeni. Myrskysi ja pakasti äkisti. Kylmä rintama kulki ohi. Tie alas laaksoon olisi ollut lähellä, mutta retkeilijät eivät valinneet sitä reittiä. He päättivät kulkea massiivin huipulla Kitkuain jokilaakson sivuitse. Tämän reitin kautta oli helpompi laskeutua alas laaksoon.

Seitsemän jäi odottamaan massiivin huipulle teltan päälle ja lähelle. Retkeilijät eivät saaneet telttaa pystyyn kovan tuulen takia. Mutta myöskään he eivät vaihtaneet lisää lämpimiä vaatteita päälleen tai siirtäneet reppujaan tuulensuojaksi. Kaksi onnistui laskeutumaan pitkälle alas laaksoon, mutta syvä lumi esti heitä pääsemästä turvaan kylään. Lisäksi he eivät voineet palata teltalle ylämäkeen myrskyä vastaan. Yksi retkeilijä yritti ilmeisesti palata teltalle, ja löytyi myöhemmin kuolleena Kitkuain laakson ylärinteestä melko läheltä solaa. Kaikki paleltuivat kuoliaaksi pakkasen ja tuulen takia.

Viisi kuoli teltan päälle. He olivat Kuznetsov, Pirogov, Gusev, Uškov ja Krivov. Läheltä löytyivät Martinan ja Novosjolovin ruumiit. Novosiolovin vaatteita oli Martinan päällä.

Lekant ja Zemljanov löytyivät laaksosta. Altšuller oli kuollut suunnilleen teltan kohdalle, mutta laaksoon noin 400 metriä alemmas melko lähelle solaa. Pysähtyneistä kelloista päätellen laaksoon lähteneet elivät tunteja kauemmin kuin massiivin päälle jääneet.

Retkeilijät
-----------

* Михаил Кузнецов – Mihail Kuznetsov, ryhmän johtaja
* Сергей Гусев – Sergei Gusev
* Юрий Кривов – Juri Krivov
* Александр Новосёлов – Aleksandr Novosjolov
* Анатолий Пирогов – Anatoli Pirogov
* Лидия Мартина – Lidija Martina
* Юрий Ушков – Juri Uškov
* Валентин Землянов – Valentin Zemljanov, toinen johtaja
* Артём Лекант – Artjom Lekant
* Илья Альтшуллер – Ilja Altšuller

Samantyyppisiä onnettomuuksia
-----------------------------

* Djatlovin solan onnettomuus 1959: yhdeksän kuoli

* Burjatian onnettomuus (Hamar-Dabanin onnettomuus) 1993: kuusi kuoli, yksi pelastui

* Šatajevan ryhmän kuolema 1973

* Holtšovin turistiryhmän katoaminen 1989

Aiheesta muualla
----------------

* Чивруай оставил их молодыми навеки (venäjäksi)

Lähteet
-------

1. 1 2 3 4 5 6 7 8 9  Chivruay left them forever young *Dyatlov Pass*. Viitattu 5.2.2021. (englanniksi)
2. ↑  Dyatlov Pass incident vs. Chivruay tragedy *Dyatlov Pass*. Viitattu 5.2.2021. (englanniksi)
3. ↑  Chivruay incident *Dyatlov Pass*. Viitattu 6.2.2021. (englanniksi)
4. ↑  Millena Toledo: Incidente do Chivruay Pass: bizarra atualização questiona as autoridades russas *Medium*.  14.1.2021. Viitattu 6.2.2021. (englanniksi)
5. ↑  Tapahtui 60 vuotta sitten: Djatlovin solan onnettomuus | KAUKOKAIPUU *Kaukokaipuu matkablogi*.  6.11.2019. Viitattu 6.2.2021. (englanniksi)
6. ↑  

Buryatia Incident: Russia's other Dyatlov Pass

Stitcher
7. ↑  Наталья ВАРСЕГОВА: Что произошло на бурятском «перевале Дятлова» *spb.kp.ru*.  25.7.2018. Viitattu 6.2.2021.
8. 1 2  Oleg Yegorov: Beyond the Dyatlov mystery: 2 other creepy tragedies in the Russian mountains *www.rbth.com*.  25.2.2019. Viitattu 6.2.2021. (englanniksi)
9. ↑  Исчезновение тургруппы Клочкова.  *Википедия*, 30.1.2021. Artikkelin verkkoversio.  ru